**Mario Altmann** (s. 4. marraskuuta 1986 Wien, Itävalta) on itävaltalainen jääkiekkopuolustaja. Isokokoinen Altmann on pelityyliltään puolustava puolustaja.

Ura
---

### Seuraura

Altmann on Wiener EV:n kasvatti. Hän debytoi seuran miesten joukkueessa Itävallan toiseksi korkeimmalla sarjatasolla Nationalligassa kaudella 2003–2004. Kaudeksi 2004–2005 hän siirtyi sarjatasoa ylemmäs Erste Bank Eishockey Ligaan Vienna Capitalsiin, jossa 17-vuotiaan Altmannin tulokaskausi toi 42 runkosarja- ja kymmenessä playoff-ottelussa kolme syöttöpistettä. Hän voitti kauden päätteeksi Itävallan-mestaruuden.

Viiden Capitalsissa vietetyn vuoden jälkeen Altmann siirtyi kaudeksi 2009–2010 Ruotsin toiseksi korkeimmalle sarjatasolle HockeyAllsvenskan-joukkue Örebro HK:n riveihin. Yhdeksän siellä pelaamansa ottelun jälkeen seura lainasi hänet loppukaudeksi sarjatasoa alemmas I-divisioonan Karlskrona HK:hon. Kaudeksi 2010–2011 Altmann palasi kotimaahansa ja siirtyi kaksivuotisella sopimuksella Villacher SV:n paitaan. Helmikuussa 2011 hän teki kolmivuotisen jatkosopimuksen joukkueen kanssa. Kaudella Altmann pelasi EBEL:n ylivoimaisesti pisteiden valossa parhaan kautensa ja hän voitti tehoilla 14+31=45 koko liigan puolustajien piste- ja maalipörssin. Kaudella 2014–2015 Altmann toimi Villachin varakapteenina.

Kaudeksi 2015–2016 Altmann siirtyi EHC Linziin.

### Maajoukkueura

Altmann edusti Itävaltaa Sotšin olympiakisoissa 2014 sekä MM-kilpailuissa vuosina 2009, 2011, 2013 ja 2015. Hän pelasi myös IA-divisioonan MM-kilpailuissa vuosina 2012 ja 2014 voittaen molemmista turnauksista hopeaa. Altmann pelasi myös Vancouverin olympiakisojen 2010 ja Sotšin olympiakisojen 2014 karsinnoissa. Hän teki A-maajoukkuedebyyttinsä 7. helmikuuta 2008 Puolan Sanokissa Italiaa vastaan. Altmannin ensimmäinen A-maajoukkuemaali syntyi IA-divisioonan MM-kilpailuissa 18. huhtikuuta 2012 Slovenian Ljubljanassa Japania vastaan. Yhteensä hän on pelannut 95 A-maaottelua tehopistein 5+7=12.

Altmann pelasi myös alle 20-vuotiaiden I-divisioonan MM-kilpailuissa vuonna 2005 voittaen A-lohkon pronssia sekä alle 18-vuotiaiden I-divisioonan MM-kilpailuissa vuonna 2004.

Muuta
-----

Altmannin pikkusisko Denise on Itävallan naisten maajoukkuehyökkääjä ja hän pelaa Ruotsissa Riksserienin Linköpings HC:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Wiener EV | ÖNL | 18 | 1 | 3 | 4 | 6 | – | – | – | – | – | U18d1 | 5 | 1 | 2 | 3 | 0 |
| 2004–2005 | Vienna Capitals | EBEL | 42 | 0 | 3 | 3 | 10 | 10 | 0 | 0 | 0 | 2 | JMMd1 | 5 | 0 | 0 | 0 | 0 |
| 2005–2006 | Vienna Capitals | EBEL | 32 | 0 | 3 | 3 | 24 | – | – | – | – | – |
| 2006–2007 | Vienna Capitals | EBEL | 56 | 2 | 4 | 6 | 36 | 3 | 0 | 0 | 0 | 0 |
| 2007–2008 | Vienna Capitals | EBEL | 46 | 0 | 4 | 4 | 24 | 7 | 0 | 1 | 1 | 2 |
| 2008–2009 | Vienna Capitals | EBEL | 32 | 1 | 5 | 6 | 22 | 11 | 2 | 1 | 3 | 6 | OQ | 1 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 3 | 0 | 0 | 0 | 0 |
| 2009–2010 | Örebro HK | Allsvenskan | 9 | 0 | 0 | 0 | 4 | – | – | – | – | – |
|  | Karlskrona HK | Ruotsi I | 22 | 7 | 5 | 12 | 8 | – | – | – | – | – |
| 2010–2011 | Villacher SV | EBEL | 54 | 3 | 6 | 9 | 46 | 10 | 0 | 3 | 3 | 8 | MM | 6 | 0 | 0 | 0 | 0 |
| 2011–2012 | Villacher SV | EBEL | 38 | 3 | 7 | 10 | 16 | – | – | – | – | – | MMd1 A | 5 | 1 | 0 | 1 | 2 |
| 2012–2013 | Villacher SV | EBEL | 53 | 14 | 31 | 45 | 42 | 7 | 0 | 2 | 2 | 4 | OQ | 3 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 0 |
| 2013–2014 | Villacher SV | EBEL | 36 | 4 | 8 | 12 | 20 | 9 | 1 | 3 | 4 | 4 | OK | 4 | 0 | 0 | 0 | 6 |
|  |  |  |  |  |  |  |  |  |  |  |  |  | MMd1 A | 5 | 1 | 1 | 2 | 4 |
| 2014–2015 | Villacher SV | EBEL | 39 | 2 | 11 | 13 | 22 | 5 | 0 | 0 | 0 | 4 | MM | 5 | 0 | 0 | 0 | 0 |
| 2015–2016 | EHC Linz | EBEL | 54 | 2 | 6 | 8 | 26 | 12 | 3 | 0 | 3 | 8 |
| 2016–2017 | EHC Linz | EBEL | 53 | 2 | 8 | 10 | 20 | 5 | 0 | 0 | 0 | 2 | OQ | 3 | 0 | 0 | 0 | 6 |
| 2017–2018 | EHC Linz | EBEL | 44 | 0 | 12 | 12 | 18 | 12 | 2 | 3 | 5 | 12 | MM | 7 | 0 | 0 | 0 | 0 |
| 2018–2019 | EHC Linz | EBEL | 29 | 1 | 4 | 5 | 12 | – | – | – | – | – |
| 2019–2020 | EHC Linz | EBEL | 37 | 0 | 6 | 6 | 26 | 3 | 0 | 0 | 0 | 2 |
| 2020–2021 | Graz 99ers | ICEHL | 50 | 2 | 5 | 7 | 30 | – | – | – | – | – |
| 2021–2022 | Graz 99ers | ICEHL | 48 | 2 | 9 | 11 | 16 | 1 | 0 | 0 | 0 | 0 |
| 2022–2023 | Graz 99ers | ICEHL | 39 | 2 | 4 | 6 | 12 | 3 | 0 | 0 | 0 | 2 |
| 18 kautta | yhteensä | EBEL/ICEHL | 782 | 40 | 136 | 176 | 422 | 98 | 8 | 13 | 21 | 56 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Mario Altmann**.
* Mario Altmann The Internet Hockey Databasessa (englanniksi)
* Mario Altmann *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Mario Altmann *Elite Prospects*. Everysport Media Group AB.  (englanniksi)
2. ↑  Mario Altmann verlängert in Villach!  1.2.2012. EC VSV.  Arkistoitu 3.4.2016. Viitattu 8.3.2016. (saksaksi)
3. ↑  Drei Neuzugänge bei den Black Wings  16.4.2015. Sportunion EHC LIWESTBlack Wings Linz.  Arkistoitu 20.3.2016. Viitattu 8.3.2016. (saksaksi)